ນັກສະແດງລວງຕາ ອິສຣາແອລ ຢືນເອົາມືຄ້ຳຝາ ຢູ່ເທິງອາກາດ
ທ້າວ Hezi Dean ນັກສະແດງກົນລວງຕາ ຢືນ​ລອຍ​ຢູ່​ເທິງອາກາດ​ ເປັນ​ເວລາ​ຫ້າ​ຊົ່ວ​ໂມງ ຢູ່ຕຶກຮ້ານຄ້າ ເຣັດໃຫ້ ຜູ້ຄົນໄປເລາະຊື້ເຄຶ່ອງ ບໍ່ເຊື່ອສາຍຕາ ຂອງເຂົາເຈົ້າ.
ບັນດາລູກຄ້າທີ່ເລາະຊື້ເຄື່ອງ ຢູ່ໃນນະຄອນ Tel Aviv ບໍ່ເຊື່ອ ສາຍຕາຂອງເຂົາເຈົ້າ ໃນຂະນະທີ່ເຂົາເຈົ້າເບິ່ງຜູ້ຊາຍຄົນນຶ່ງ ຢືນເອົາມືເບື້ອງນຶ່ງຄຳ້ຢູ່ເທິງຝາຕຶກຮ້ານຄ້າ ນັກສະແດງກົນລວງຕາ ຫລືນັກມາຍາກົນ ທ້າວ Hezi Dean ປາກົດວ່າ ຢືນລອຍຢູ່ເທິງອາກາດເປັນເວລາຫ້າຊົ່ວໂມງ ອັນ ເປັນການສະແດງໂລດໂຜນທີ່ທຸກຄົນເວົ້າເຖິງກ່ຽວກັບລາວ ທ້າວ Ben Gur-Levi ທີ່ຢູ່ ໃນນະຄອນ Tel Aviv ໄດ້ໃຫ້ຄວາມຄິດເຫັນວ່າ : “ຂ້າພະເຈົ້າຄິດວ່າ ມືຂອງຜູ້ຊາຍຄົນນີ້ ຄືກັນກັບບໍ່ແມ່ນມືແທ້ ມັນຕິດຢູ່ກັບຝາ ແລະມີ ພາກສ່ວນຮ່າງກາຍຂອງລາວຕິດຢູ່ນຳມັນ ແລະນີ້ແມ່ນສິ່ງທີ່ເຮົາເຫັນວ່າລາວຫ້ອຍຢູ່ທີ່ ນັ້ນ ” ຊາວນະຄອນ Tel Aviv ອີກຄົນນຶ່ງ ທ້າວ Haim Borozitki ອ້າງວ່າ ໄດ້ເຫັນການສະ ແດງ ທີ່ຄ້າຍຄືກັນນີ້ ມາກ່ອນ “ຂ້າພະເຈົ້າໄດ້ເຫັນມາກ່ອນຢູ່ ປະເທດອັງກິດ ໃນຫລາຍໆແຫ່ງ ບໍ່ພຽງແຕ່ວ່າ ຕິດຢູ່ກັບ ຝາ ຍັງຫ້ອຍຢູ່ກົກເສົາ ຄືດັ່ງກົກເສົາຫລີ້ນບານບ້ວງ ມັນມີເຄື່ອງອຸບປະກອນແນວໃດ ແນວນຶ່ງ ” ໃນຂະນະທີ່ບາງຄັ້ງບາງຄາວ ທ້າວ Dean ຕ້ອງການປິ່ນປົວ ຫລັງຈາກເສັດສີ້ນ ການສະ ແດງໂລດໂຜນຂອງລາວ ບັດນີ້ ນັກສະແດງລວງຕາໄດ້ລົງມາສູ່ພື້ນດິນດ້ວຍຄວາມປອດ ໄພ ໃນປີ 2011 ລາວໄດ້ທຳລາຍສະຖິຕິຂອງນັກສະແດງກົນລວງຕາສະຫະລັດທ້າວ David Blaine ໂດຍການຢືນຢູ່ເທິງຕຶກສູງເກົ້າຊັ້ນ ທີ່ຈະຕຸລັດ Rabin ເປັນເວລາ 35 ຊົ່ວໂມງ ແລະໃນປີ 2010 ລາວໄດ້ໃຊ້ເວລາ 66 ຊົ່ວໂມງ ທີ່ຈະຕຸລັດດຽວກັນ ຢູ່ໃນໜ່ວຍນຳ້ກ້ອນ ໃຫຍ່